ROMANIA

JUDEŢUL MUREŞ Vizat,

COMUNA ACĂȚARI Secretar general

ACĂŢARI Jozsa Ferenc

P R O I E C T D E H O T Ă R Â R E

privind indexarea impozitelor și taxelor locale pentru anul 2025

Primarul comunei Acăţari;

Având în vedere referatul de aprobare a Primarului comunei Acățari nr.2792/2024 , raportul compartimentului de resort nr. 2798/2024 ;

În conformitate cu:

* prevederile art. 491 și art. 493 alin. (7) din Legea nr. 227/2015  privind Codul fiscal cu modificările și completările ulterioare;
* prevederile art. 5, art. 16 alin. (2) și art. 20 alin. (1) lit. b) din Legea nr. 273/2006 privind finanțele publice locale, modificată și completată;
* rata inflației pentru anul fiscal 2023 de 10,4% comunicată pe site-ul oficial al Ministerului Finanțelor publice,conform Comunicatului de presă din al Institutului Național de Statistică și Ministerul Lucrărilor Publice,Dezvoltării și Administrației,

Cu respectarea dispozițiilor Legii nr.52/2003 privind transparența decizională în administrația publică, modificată și completată,

În conformitate cu prevederile art. 129 alin. (1), alin. (2) lit. b), alin. (4) lit. c) și alin. (14), art. 136, art. 139 alin. (1), alin. (3) lit. c) și alin. (5), art. 196 alin. (1) lit. a) din O.U.G.nr. 57/2019 privind Codul administrativ, Consilul Local al Comunei Sânmartin

În temeiul prevederilor art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

P r o p u n e :

Art. 1.Se aprobă indexarea cu rata inflației de 10,4 % a sumelor aferente impozitelor și taxelor locale stabilite pe baza unei sume în lei, la nivelul comunei Acățari pentru anul 2024, cu excepția sumelor prevăzute la art. 470 alin. (5) și (6) din Legea nr. 227/2015 privind Codul fiscal cu modificările și completările ulterioare, sume pe care se indexează anual în funcție de rata de schimb a monedei euro în vigoare în prima zi lucrătoare a lunii octombrie a fiecărei ani la vehiculele de marfă mai mari de 12 tone.

Art. 2. Prezenta hotărâre se aduce la cunoștință publică și se comunică: Primarului comunei Acățari, Instituţiei Prefectului Judeţului Mureș și Compartimentului financaiar contabil.

Primar,

Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: [acatari@cjmures.ro](mailto:acatari@cjmures.ro), www.acatari.ro

## Nr. 2792/ 24 aprilie 2024

### **REFEREAT DE APROBARE**

privind indexarea impozitelor și taxelor locale pentru anul 2025

Referitor la indexarea impozitelor și taxelor locale, art.491 din Legea nr. 227/2015 privind Codul fiscal, cu modificările și completările ulterioare, precizează că:

” (1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei.”

Conform dispozițiilor legale sumele indexate se aprobă prin hotărărea Consiliului Local și se aplică în anul fiscal următor. Sunt supuse indexării și sumele reprezentând limitele amenzilor contravenționale prevăzute de Legea nr.227/2015 sau instituite de autoritatea publică locală astfel cum este prevăzut de art.493 alin.7 din Codul Fiscal “Limitele amenzilor prevăzute la alin.3 și 4 se actualizează prin hotărâre a consiliilor locale conform procedurii stabilite la art.491.”

Rata inflației pentru anul fiscal 2023 este de 10,4% comunicată pe site-ul oficial al Ministerului Finanțelor publice,conform Comunicatului de presă al Institutului Național de Statistică și Ministerul Lucrărilor Publice,Dezvoltării și Administrației,

Prin Legea nr.296/2020 privind modificarea și completarea Legii nr.227/2015 privind Codul Fiscal, la art.491 a fost introdus un nou alineatul 11 care stabilește că:

“1 1 ) Prin excepţie de la prevederile alin. (1), sumele prevăzute în tabelul prevăzut la art. 470 alin. (5) şi (6) se indexează anual în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro şi nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei.”

Astfel, sumele prevăzute în tabelul prevăzut la art. 470 alin. (5) şi (6) din Legea nr.227/2015 privind Codul fiscal vor fi indexate, prin promovarea unui proiect de HCL, ulterior publicării ratei de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene.

Precizăm faptul că indexarea impozitelor și taxelor locale cu rata inflației este o obligație legală a autorității deliberative.

În vederea recuperării decalajului generat de rata inflației înregistrată în anul 2022 comunicată de Institutul Național de Statistică, inițiez conform art.136 din OG nr.57/2019 privind Codul administrativ, proiectul de hotărâre privind indexarea nivelului impozitelor și taxelor care constă într-o anumită sumă în lei, cât și a limitelor amenzilor contravenționale cu rata inflației de 10,4%, , începând cu anul 2025.

Primar,

Osvath Csaba